U-I-63/11
Natisni
Opravilna št.:
U-I-63/11
Datum odločitve:
23. 9. 2011
ECLI:
ECLI:SI:USRS:2011:U.I.63.11
Akt:
Zakon o investicijskih skladih in družbah za upravljanje (Uradni list RS, št. 26/05  – uradno prečiščeno besedilo, 92/07, 109/07 – popr. in 65/08) (ZISDU), 3. odst. 238. čl.
Izrek:
Pobuda za začetek postopka za oceno ustavnosti tretjega odstavka 238. člena Zakona o investicijskih skladih in družbah za upravljanje (Uradni list RS, št. 26/05  – uradno prečiščeno besedilo, 92/07, 109/07 – popr. in 65/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Sedonja, Ljubljana
Datum vloge:
23. 3. 2011
Vrsta odločitve:
sklep
Vrsta rešitve:
zavrženje
Dokument:
US29568
Dokument v PDF obliki:
U-I-63-11.pdf
125 KB
Prenesite datoteko
U-I-63/11-3
23. 9. 2011
S K L E P
Ustavno sodišče je v postopku za preizkus pobude Jožeta Sedonje, Ljubljana, na seji 23. septembra 2011
sklenilo:
Pobuda za začetek postopka za oceno ustavnosti tretjega odstavka 238. člena Zakona o investicijskih skladih in družbah za upravljanje (Uradni list RS, št. 26/05  – uradno prečiščeno besedilo, 92/07, 109/07 – popr. in 65/08) se zavrže.
Obrazložitev
1. Pobudnik izpodbija v izreku tega sklepa navedeno določbo. Zatrjuje, da je v neskladju s 33. členom Ustave. Pravni interes utemeljuje z navedbo, da mu je družba za upravljanje pri izstopu iz vzajemnega sklada obračunala izstopno provizijo. Predlaga, naj Ustavno sodišče določbo razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik